钦定古今图书集成/理学汇编/学行典/第258卷 > 渔父
## 钦定古今图书集成/理学汇编/学行典/第258卷 > 渔父

按《高士传》，渔父者，楚人也。楚乱乃匿名隐钓于江滨。
楚项襄王时，屈原为三闾大夫，名显于诸侯，为上官
靳尚所谮，王怒，放之江滨，被发行吟于泽畔，渔父见
而问之曰：“‘子非三闾大夫欤？何故至于斯’？原曰：‘举世
混浊而我独清，众人皆醉而我独醒，是以见放。渔父
曰：‘夫圣人不凝滞于万物，故能与世推移。举世混浊’’”，
何不扬其波，汨其泥？众人皆醉，何不𫗦其糟，歠其醨？
何故怀瑾握瑜，自令放为？乃歌曰：“沧浪之水清，可以
濯我缨；沧浪之水浊，可以濯我足。”遂去深山，自闭匿，
人莫知焉。